دلێگە "ناوەند"و یاۋنەری و چاپەمەنی هێزەکانو پارێزنای گەلی-هەپەگە، سەبارەت بە جەنگ و چالاکی گەریلای جه پارێزگەکانو جۆلەمێرگی و ئاگری ۋەڵاکریاش دان و ئاشکراش کەردەن:
۲٦ ئابی جە بەردەۋامی هەڵمەتو شۆڕشگێڵی شەهید پیرۆز و شەهید ئاگری، گەریلا جە جۆلەمێرگ زنجیرە چالاکیێش ئەنجامێ دێنێ:
سەعات ۰۸:۰۰ سائبێ، جە دەڤەرو چەرچێلای کە سەر بە گەڤەریەن، گەریلاکێ یەکێنەکێ ژەنێ ئازادێ (یەژەئا ستار)ی، چالاکیشان دژ بە   هێزە داگیرکەرەکانو تورکیای ئەنجام دان و جە ئاکامشەنە گورزی قورس جە دوژمنی دریان و لانی کەم ۱ سەرباز کوشیان.
سەعات ۱۱:۰۰ نیمەڕۆی جە بەرزایی شێكێرسپی سه‌ر به‌ ناوچه‌و شه‌مزینان-ی، گەریلا بە قورسی هێزە داگیرکەرەکێش کەردێنێ ئامانج و دوژمن زیانی گیانی و مادی قورسش ۋنە دریان، بەڵام جەی بارەۋە زانیاری ورد بەدەست نەۋزیان.
سەعات ٢٣:١٠ دەیەقێ شەۋێ، جە دەڤەرو گۆڤەندی، کە سەر بە شەمزینانیەن، گەریلاکێ یەکێنەکێ ژەنێ ئازادێ (یەژەئا ستار)ی، بە زنجیرە چالاکیێ هێزە داگیرکەرەکێ تورکیاشان کەردێنێ ئامانج و گورزی فرە قورسشان ۋنە دێنێ و لانی کەم ۲ سەربازێ کوشیێنێ.
۲٤ ئابی سەعات ۱٥:۰۰ دمانیمەڕۆی، جە دەڤەرو ده‌رمیكاپی، کە سەر بە ناوچه‌ی بازیدو پارێزگەو ئاگری-یەن، هێزە داگیرکەرەکێ تورکیا بە پەشتیۋانی هێزی ئاسمانی ئۆپەراسیۆنی سەربازیشان ئەنجام دان. ئۆپەراسیۆنەکە تا سەعات ۱۹:۰۰ ئێۋارەگای بەردەۋام بیەن و ناوچەکە بە تۆپێ و هەلیکۆپتەرێ کوبرێ بۆردومان کریان. دمای بۆردومانەکەی زرێپۆشەکێ دوژمنی ڕووەشان نیێنە ناوچەکە و گەریلا ڕووبەڕووشان بیەنەۋە و جەنگی قورس مانشانە قۆمیان. جە جەنگەکەنە، دوژمن زیانی گیانی و مادی گەورەش ۋنە کەوتەن، بەڵام جەی بارەوە ئامارێ تەمام و دورست بەدەست نەۋزیان.
ئارۆچ ۲۷ مانگێ، جە دەڤەرەکانو "جه‌نگێ، مه‌زرا و بێتكارێ" کە سەر بە ناوچەو چەڵێ جۆلەمێرگ-یەنێ، هێزەکێ دوژمنی ئۆپەراسیۆنی سەربازیشان ئەنجام دان.
